R A T I 0. 115 



ibi fuerant. Audite Ausonium, Professores Burdegalenses vita functos 

 celebrantem , Vos, ait: 



Vos etiam, quos nulla cognatio junx.it, 

 Sed fama et carae religio patriae 

 Et studium in libris et sedula cura docendi, 

 Commemorabo viros morte obita celebres. 



Sic pia mente iis parentatus memoriam conservavit eorum , qui hanc 

 Burdegalensem scholam illustrarunt , quique Tolosae, Narbone et alibi 

 docuerunt. Multae enim ibi ubique scholae celebratae. Ex his Symmachus 

 doctrinam hauserat, qua inclaruit, qui in ipsa urbe Roma Gallicanae fa- 

 cundiae haustus requirebat. Non quod his septem montibus eloquentia 

 Latiaris excesserit, sed quia praecepta Rhetorices senex olim Garumnae 

 alumnus pectori ipsius immulserat. Quidquid in me est, ad Galliana 

 exclamat, id coelo tuo debeo. Non mirum igitur rhetores ex Gallia 

 Romam vocatos, eaque studia instaurare etiam instituisse Gratianum, ne 

 ullo loco frequentiore praeceptores deessent aut nimia civitatium parcimonia 

 obesset studiis. Fuisse enim jam turn, quibus pecuniam studiis subtrahere, 

 lucrum videretur, indicia probant. De Gallia haec ipsa Gratiani constitutio 

 ostendit, et de urbe Roma quoque non desunt testimonia, ubi magistris 

 juventutis subsidia fuisse detracta , Symmachus scribit. Optimis tamen 

 firma stetit haec sententia bpnas artes honore nutriri, atque hoc specimen 

 esse florentis reipublicae ut disciplinarum professoribus praemia opulenta 

 tribuerentur. Hoc persuasum quoque Gratiano fuit, cum ita praeceptoribus 

 in Gallia prospexit, nullum majus Galliis suis munus se dare posse ratus, 

 quam si ita publicae institutionis curam susciperet. Sic fuit 



Et spes et ratio studiorum in Caesare tantum, 

 Solus enim tristes hac tempestate Camoenas 

 Eespexit. 



Sed e Gallia, quo duxit nos oratio, Romam redeamus, Auditores! 

 Quam multi eo interea abierint ex Africa aliisque provinciis, leges osten- 

 dunt , quas Valentinianus doctrinarum studiosis praescripsit. Nolim Vobis 

 molestus esse, eas omnes recensens, sed numerosam ibi turn adfuisse 



15* 



